স্টাফ রিপোর্টার ॥ মাধবপুর উপজেলার ধর্মঘর ইউনিয়নের রসুলপুর এলাকা থেকে গতকাল মঙ্গলবার রাতে ৭ কেজি গাঁজাসহ এক মাদক পাচারকারী দলের সদস্যকে গ্রেফতার করেছে পুলিশ। পুলিশ সূত্রে জানা যায়-ওই দিন রাত প্রায় সোয়া ৭ টার দিকে থানার এসআই লিটন ঘোষের নেতৃত্বে একদল পুলিশ উপজেলার ধর্মঘর ইউনিয়নের রসুলপুর গ্রামের মোঃ সহিদ মিয়া’র বাড়ীতে অভিযান চালিয়ে ৭ কেজি গাঁজাসহ মাদক পাচারকারী দলের সদস্য সহিদ মিয়া (৫০) কে গ্রেফতার করে। এ সময় পুলিশের উপস্থিতি টের পেয়ে একই গ্রামের মাদক পাচারকারী দলের সদস্য দুলাল মিয়া ও তার স্ত্রী কিরাজা বেগম পালিয়ে যায়। এ ব্যাপারে থানায় একটি মামলা দায়ের করা হয়েছে।